Държавен вестник, бр. 35, 2009 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  35
Чл. 244. Дисциплинарните наказания са:
1. забележка;
2. мъмрене;
3. строго мъмрене;
4. предупреждение за понижаване на воен-
ното звание с една степен за срок от 6 месеца до
една година;
5. понижаване на военното звание с една
степен за срок от 6 месеца до една година;
6. предупреждение за уволнение;
7. уволнение.
Чл. 245. (1) Дисциплинарното наказание
уволнение се налага задължително в следните
случаи:
1. осъждане за умишлено престъпление от
общ характер или лишаване от право да заема
държавна длъжност или да упражнява профе-
сията или дейността;
2. нарушаване забраните по чл. 182 и 184;
3. неподаване на декларация по чл. 188, ал. 5;
4. нарушаване на правилата за защита на
класифицираната информация, довело до нерег-
ламентиран достъп;
5. неявяване на работа без уважителни при-
чини в два последователни работни дни;
6. злоупотреба със служебното положение;
7. увреждане на имущество—държавна соб-
ственост, разпиляване на материали, суровини,
енергия и други средства, когато са причинени
значителни вреди на държавата;
8. явяване на военнослужещия в състояние,
което не му позволява да изпълнява служебните
си задължения, причинено от употреба на алко-
хол или от злоупотреба с наркотични вещества;
9. когато по вина на военнослужещия настъ-
пи смърт или тежка телесна повреда на негов
подчинен военнослужещ.
(2) Дисциплинарното наказание уволнение
може да се наложи и при други тежки наруше-
ния на военната дисциплина.
(3) В случаите на временно отстраняване от
длъжност по реда на Наказателно-процесуал-
ния кодекс, когато военнослужещият е осъден
за извършено умишлено престъпление от общ
характер, дисциплинарното наказание уволне-
ние се налага от датата на отстраняването.
Чл. 246. (1) Дисциплинарните нарушения се
установяват от преките командири или начал-
ници на нарушителите.
(2) Когато на военнослужещия се налага
дисциплинарно наказание уволнение, съответ-
ният командир или началник назначава извър-
шване на служебна проверка за събиране на
доказателства за извършеното нарушение, из-
слушва нарушителя или приема писмените му
обяснения. Материалите от служебната провер-
ка се изпращат на наказващия орган.
(3) Извършването на служебна проверка по
ал. 2 не е задължително, ако нарушението е
установено с финансова ревизия, с вътрешнове-
домствена проверка или с влязла в сила осъди-
телна присъда.
(4) Командирът или началникът е длъжен
преди налагане на дисциплинарното наказание
да изслуша военнослужещия или да приеме
писмените му обяснения, освен когато по вина
на военнослужещия той не може да бъде изслу-
шан или да даде писмени обяснения.
Чл. 247. При определяне на дисциплинарно-
то наказание се вземат предвид тежестта на
нарушението, обстоятелствата, при които е
извършено, и поведението на военнослужещия
до извършване на нарушението.
Чл. 248. Дисциплинарните наказания се на-
лагат от длъжностните лица, определени с пра-
вилника за прилагане на закона.
Чл. 249. (1) Дисциплинарните наказания
забележка и мъмрене се налагат в срок до 10
денонощия от установяване на нарушението, но
не по-късно от 6 месеца от извършването му.
(2) Другите дисциплинарни наказания се
налагат не по-късно от два месеца от установя-
ване на нарушението, но не по-късно от една
година от извършването му.
(3) Дисциплинарното нарушение се смята за
установено от момента на узнаването му от
дисциплинарнонаказващия орган.
(4) Сроковете по ал. 1 и 2 спират да текат,
докато военнослужещият е в отпуск, по отно-
шение на него е взета мярка за неотклонение
задържане под стража или домашен арест или
е отстранен от длъжност, както и до приключ-
ването на образувано производство за осъщес-
твяване на наказателна или административно-
наказателна отговорност.
Чл. 250. (1) Заповедта за дисциплинарно
наказание се връчва на военнослужещия срещу
подпис и се отбелязва датата на връчване. При
невъзможност заповедта да бъде връчена лич-
но на военнослужещия наказващият орган я
изпраща на постоянния му адрес с препоръчано
писмо с обратна разписка.
(2) Заповедта за налагане на дисциплинар-
ното наказание подлежи на изпълнение от деня
на връчването є на военнослужещия или от деня
на нейното получаване, когато е изпратена с
препоръчано писмо с обратна разписка.
Чл. 251. Заповедта за налагане на дисципли-
нарно наказание може да се обжалва по реда на
Административнопроцесуалния кодекс. Обжал-
ването не спира изпълнението.
Чл. 252. Редът за провеждане на дисципли-
нарното производство, за налагане, изпълнение
и заличаване на дисциплинарните наказания се
определя с правилника за прилагане на закона.
Раздел ХII
Имуществена отговорност
Чл. 253. (1) Военнослужещите отговарят иму-
ществено за вредите, които са причинили на
държавата по непредпазливост при или по по-
вод изпълнение на служебните си задължения.